Διερεύνηση των προβλημάτων συμπεριφοράς των μαθητών της έκτης τάξης κατά τη διδασκαλία της ελληνικής και της γαλλικής γλώσσας:
Creators: name: Τσιλίκουνα, Μαρία Βασιλείου
Publisher: name: Aristotle University of Thessaloniki
Year: 2012
Subjects: Προβλήματα συμπεριφοράς
Δημοτικότητα
Ελληνική και γαλλική γλώσσα
Behavior problems
Popularity
Greek and french language

description: Η ομαλή ένταξη ενός παιδιού στην ομάδα των συνομηλίκων του, και η αποδοχή του από αυτούς, αποτελεί έναν από τους σημαντικότερους αναπτυξιακούς στόχους κατά την περίοδο της σχολικής ηλικίας. Μελέτες που πραγματεύτηκαν τις μακροπρόθεσμες συνέπειες της κακής προσαρμογής κατά τη σχολική ηλικία, συμπέραναν ότι οι ανεπαρκείς κοινωνικές δεξιότητες και η συνακόλουθη απόρριψη από τους συμμαθητές πιθανότατα να οδηγήσουν σε μια σειρά προβλημάτων όπως, η πρόωρη διακοπή σχολικής φοίτησης τα προβλήματα διαγωγής στην εφηβεία και στην ενήλικη ζωή, τα ψυχολογικά προβλήματα και οι συναισθηματικές διαταραχές και η χρόνια υποαπασχόληση και ανεργία. Η διερεύνηση και η μελέτη των διαπροσωπικών σχέσεων των παιδιών και η αξιολόγηση της κοινωνικής τους λειτουργίας επιχειρείται κυρίως στο περιβάλλον της σχολικής τους τάξης, γιατί αυτή αποτελεί για το μαθητή το χώρο που επιτελείται η «επιχείρηση» της τυπικής εκπαίδευσης και το σημαντικότερο μέσο κοινωνικοποίησης και ανάπτυξης κοινωνικών σχέσεων κατά την περίοδο της σχολικής ηλικίας. Ο σκοπός της παρούσας εργασίας είναι να διερευνηθούν τα προβλήματα συμπεριφοράς των μαθητών κατά τη διάρκεια της εκπαιδευτικής διαδικασίας σε σχέση με τη δημοτικότητά τους. Ως μελέτη περίπτωση έχουν επιλεχθεί τα μαθήματα της ελληνικής και της γαλλικής γλώσσας. Η προβληματική της παρούσας εργασίας βασίζεται στην ανασκόπηση της σχετικής βιβλιογραφίας όπου εντοπίζεται ένα ερευνητικό κενό ανάμεσα στη συσχέτιση των προβλημάτων συμπεριφοράς των μαθητών, στις ξένες γλώσσες στο Δημοτικό Σχολείο και το βαθμό δημοτικότητας των μαθητών. Επίσης ενδιαφέρον παρουσιάζει η έρευνα της στάσης των μαθητών απέναντι στο ξενόγλωσσο μάθημα και κατά πόσο διαφοροποιείται ο βαθμός εμπλοκής τους στην ώρα των Γαλλικών σε σχέση με το μάθημα της Γλώσσας. Αυτός είναι και ο λόγος που θα γίνει καταγραφή των συμπεριφορών των μαθητών τόσο στο μάθημα της ελληνικής όσο και της γαλλικής γλώσσας. Ως μέθοδοι για τη διερεύνηση του θέματος και συγκεκριμένα για την επίτευξη των στόχων και την επαλήθευση ή απόρριψη των υποθέσεων, επιλέχτηκαν: α) η μέθοδος της παρατήρησης, β) του ερωτηματολογίου και γ) του κοινωνιομετρικού τεστ. Οι μέθοδοι αυτοί προτιμήθηκαν γιατί κρίθηκε ότι θα συμβάλλουν στην αποτελεσματική διερεύνηση των της παρούσας εργασίας. Η συγκεκριμένη έρευνα αποσκοπεί στη διαμόρφωση μιας ολοκληρωμένης εικόνας για τη συμπεριφορά των μαθητών μέσα στο μάθημα της γλώσσας και της γαλλικής γλώσσας πάντα σε συσχετισμό με τη δημοτικότητα τους με βάση τα ερευνητικά εργαλεία που αναφέρθηκαν παραπάνω. Ως δείγμα της έρευνας επιλέχτηκαν μαθητές της ΣΤ’ δημοτικού, καθώς και οι εκπαιδευτικοί του μαθήματος της ελληνικής και της γαλλικής γλώσσας, οι οποίοι φοιτούν και υπηρετούν αντίστοιχα σε δημοτικά σχολεία του Νομού Θεσσαλονίκης κατά το σχολικό έτος 2010 – 2011. Σε ότι αφορά τα αποτελέσματα της έρευνας διαπιστώνεται ότι στην πλειοψηφία τους οι δημοφιλείς μαθητές είναι περισσότεροι ήσυχοι και ενεργοί μέσα στο μάθημα σε σχέση με τους απορριπτόμενους μαθητές. Επίσης, οι δημοφιλείς μαθητές είναι περισσότερο συνεργάσιμοι, δείχνουν περισσότερο ενδιαφέρον για το μάθημα και παρουσιάζουν μικρότερες τάσεις ονειροπόλησης. Ωστόσο, τα αποτελέσματα της έρευνας κατέδειξαν ότι δημοφιλείς μαθητές ήταν περισσότερο ανήσυχοι στο μάθημα των γαλλικών, με μικρότερο βαθμό τήρησης των σχολικών κανόνων σε σχέση με τους μαθητές χαμηλής δημοτικότητας.
description: The smooth integration of a child in a group of his coevals and his acceptance by them is one of the most important goals of development during his school age. Studies that have addressed the long-term consequences of poor or limited adaptation during the school age, concluded that inadequate social skills and the subsequent rejection by his colleagues will probably lead to a series of problems such as the premature termination of the school attendance, as well as the problems of misconduct during the adolescence and the adulthood. The investigation and study of the interpersonal relationships of children and the assessment of their social functioning and behavior is mainly carried out within the environment of their school class. The purpose of the present study is to investigate and comment on the problems of behavior of students during the educational process in relation to their popularity. The courses of Teaching the Greek and the French language have been chosen as a case study of this paper. The issue of the present study is further based on a review of the relevant bibliography, in which a research gap is identified between the correlation of behavioral problems of students, the teaching of the foreign languages in elementary school and the students' level of popularity. As methods to investigate and analyze the matter and specifically in order to achieve the objectives and the verification or rejection of the case-studies, the following have been chosen: a) the method of observation b) the method of the questionnaire and c) the method of the sociometry test. These methods were preferred because they appeared to contribute in the effective investigation of the present study. This research aims towards the formulation of a comprehensive picture regarding the behavior of the students during the course of the Teaching of the Greek and the French language, at all times in relation to their popularity, based on the aforementioned research tools. As the base of this study, the students of the sixth grade have been chosen, as well as the teachers of the course of the Teaching of the Greek and the French language, who respectively attend and exercise their duties in the primary schools within the Prefecture of Thessaloniki during the school year 2010 - 2011. With reference to the results of this survey, it is found that the majority of the popular students are more quiet and active in the class compared to the discarded students. In addition, the popular students are more cooperative, show more interest in the subject of the course and seem to have a lower tendency of reverie. However, the results of this survey have shown that popular students were more uneasy during the course of the French language and with a lower level of compliance with school rules in relation to the students of low popularity.